গুপ্তহত্যা  অব্যাহত রয়েছে গুপ্তহত্যা। জানুয়ারি মাসে দেশে গুপ্তহত্যার ঘটনা ঘটেছে ৮৭টি। উল্লেখ্য, গত ডিসেম্বর মাসে ১০৫টি, নভেম্বর মাসে ৯৬টি ও অক্টোবর মাসে সারাদেশে ৯৩টি গুপ্তহত্যার ঘটনা ঘটে ।  ১ জানুয়ারি কুমিল্লার চান্দিনা উপজেলার বানিয়াচং গ্রামে ইফায়েতুল্লাহ (৩২) হত্যার পর মাথা গুম করে সন্ত্রাসীরা। পরে তার মস্তকবিহীন লাশ দেখতে পায় এক কৃষক।  ২ জানুয়ারি ভোরে গোপালগঞ্জের কাশিয়ানী উপজেলার হিরণকান্দি থেকে থানা পুলিশ আকরাম আলী মাতব্বর (৫০) নামে এক ঠিকাদারের লাশ উদ্ধার করে।  ২  জানুয়ারি নাটোরের বাগাতিপাড়ায় নিখোঁজ হওয়ার ৮ দিন পর যুবকের লাশ উদ্ধার করা হয় বড়াল নদী থেকে।  ২ জানুয়ারি রাজধানীর কল্যাণপুরে সোনিয়া (২২) নামে এক গৃহবধূর লাশ উদ্ধার করা হয়।  ২ জানুয়ারি পল্টনের একটি আবাসিক হোটেল থেকে দিলরুবা নামের এক মহিলার লাশ উদ্ধার করা হয়।  ২ জানুয়ারি নরসিংদীর রায়পুরায় হোসেন নামের এক যুবক ও রেলস্টেশনের গুদাম ঘর থেকে অজ্ঞাত পরিচয় এক বৃদ্ধের লাশ উদ্ধার করে পুলিশ।  একই দিন ঢাকা-ময়মনসিংহ মহাসড়কের টঙ্গি টেলিফোন শিল্প সংস্থার সামনে থেকে রেখা (১৮) নামের এক তরুণীর ক্ষত বিক্ষত  লাশ উদ্ধার করে পুলিশ।  ২ জানুয়ারি আমিনবাজারের কাউন্দিয়া ও রাজফুলবাড়িয়ার পানপাড়া এলাকা থেকে দুই অজ্ঞাত যুবকের লাশ উদ্ধার করে পুলিশ ।  ৩ জানুয়ারি ফটিকছড়ির আজিমনগর গ্রামের তেলপারই খাল থেকে বিকাশ চন্দ্র সেন (৪৫) নামে এক শিক্ষকের লাশ উদ্ধার করা হয়।  ৪ জানুয়ারি সকালে বংশাল থানা পুলিশ রাস্তায় পরে পড়ে থাকা অজ্ঞাত লাশ হিসেবে উদ্ধার করে সিদ্দিক বাজারের সাকিব আনাম মাসুম (৩২) নামের এক ব্যবসায়ীকে। তাকে কুপিয়ে ও শ্বাসরোধ করে হত্যা করে সন্ত্রাসীরা ।  ৪ জানুয়ারি সাভারের বাইশমাইল এলাকার ঘোড়াপীর মাজার রোডের  পাশের পুকুর থেকে হাত পা বাঁধা ও প্যান্ট-শার্ট পরিহিত বস্তাবন্দি নাজিমউদ্দিন (৪০)-এর লাশ উদ্ধার করে থানা পুলিশ।  ৫ জানুয়ারি গাজীপুরে পানির ড্রেন থেকে ব্যবসায়ী শরীফুল ইসলামের লাশ উদ্ধার করা হয় ।  ৫ জানুয়ারি ঝিনাইদহের মহেশপুর থানা পুলিশ পূরন্দনপুর গ্রামের কানাইডাঙ্গায় অজ্ঞাত (১৮) এক ধর্ষিতার ক্ষত-বিক্ষত লাশ ভুট্টা খেত থেকে উদ্ধার করে।  ৬ জানুয়ারি আশুলিয়ার আটকপাড়া এলাকার একটি বাগান থেকে অজ্ঞাত পরিচয় এক তরুণীর (২৪) লাশ উদ্ধার করে পুলিশ।  ৭ জানুয়ারি ডেমরার ডগাইরের হিজলবাগান এলাকায় গাছের নিচ  থেকে আসমা (২০) নামের এক তরুণীর গলাকাটা লাশ উদ্ধার করে পুলিশ।  ৭ জানুয়ারি কাফরুল এলাকার ঝিল থেকে অজ্ঞাত (৩৮) এক মহিলার অর্ধগলিত লাশ উদ্ধার করে পুলিশ।  ৭ জানুয়ারি গাজীপুরের কড্ডা ব্রীজের দক্ষিণে একটি ইট ভাটার পাশের জমি থেকে নাজমুল হোসেন (২২) এর লাশ উদ্ধার করে পুলিশ।  ৭ জানুয়ারি মুন্সীগঞ্জের সিরাজদিখান উপজেলার ইছাপুর গ্রামে বাড়ির পাশ থেকে মারুফ (৬) নামের একটি শিশুর লাশ চোখ উপড়ানো অবস্থায় উদ্ধার করা হয়।  ৮ জানুয়ারি কামরাঙ্গিচরের মাতব্বর বাজারে আবুল কাশেম (৪২) নামের এক ব্যবসায়ীর লাশ উদ্ধার করা  হয়। উল্লেখ্য, ১০ বছর আগে তার পিতাকে হত্যা করেছিল সন্ত্রাসীরা।  ৮ জানুয়ারি গাজীপুরের কাপাসিয়া উপজেলার সূর্যনারায়ণপুর স্কুলের পাশের গজারী বনের ভেতর থেকে জাকির হোসেন (২৭)-এর লাশ উদ্ধার করে পুলিশ।  ৯ জানুয়ারি বনানী ২৭ নং রোডের মাথায় আমেরিকান তথ্যকেন্দ্রের কাছে ডোবা থেকে অজ্ঞাত যুবকের লাশ উদ্ধার করে পুলিশ।  ৯ জানুয়ারি শরিয়তপুরের জাজিরা উপজেলার জয়নগরে ডাক্তার মোসলেমউদ্দিন ডিগ্রি কলেজের পাশ থেকে লণ্ড্রী ও সিডি ব্যবসায়ী বাবু মোল্লা (২৫)-এর লাশ উদ্ধার করে পুলিশ।  ৯ জানুয়ারি ভালুকায় দড়ি দিয়ে পা  বাঁধা অবস্থায় মঞ্জু (৪৪) নামে এক সিএনজি চালকের লাশ উদ্ধার করা হয়।  ৯ জানুয়ারি গাজীপুর সদর উপজেলায় ঢাকা-ময়মনসিংহ মহাসড়ক সংলগ্ন তিলি পাড়ায় একটি ধান ক্ষেত থেকে অজ্ঞাত পরিচয় এক ব্যক্তির (৪০) লাশ উদ্ধার করা হয় ।  ১০ জানুয়ারি ঝিনাইদহ শহরের পুরনো ডিসি কোর্ট চত্বরের সামনে কাঠাল পাতার স্তূপ থেকে পুলিশের পোশাক পরিহিত কনষ্টেবল শামশুজ্জোহার (৪৫) লাশ উদ্ধার করা হয়।  ১১ জানুয়ারি ঠাকুরগাঁওয়ের সদর উপজেলার দারাজগাঁও গ্রামের দেবিপুর উচ্চবিদ্যালয়ের পাশ থেকে এলাকাবাসী এক অজ্ঞাত যুবকের লাশ উদ্ধার করে।  ১১  জানুয়ারি নড়াইলের লোহাগড়া উপজেলার মধুমতি নদীর বকজুড়ির তেতুলিয়া ঘাট থেকে অজ্ঞাত এক যুবকের লাশ উদ্ধার করা হয় ।  ১১ জানুয়ারি আড়াইহাজারের ঝাউপাড়া এলাকার একটি বাঁশ ঝাড় থেকে চোখ উৎপাটন করা অবস্থায় দিনমজুর দায়েনের লাশ উদ্ধার করা হয়।  ১১ জানুয়ারি গাজীপুরে নিখোঁজ হওয়ার চারদিন পর গজারী বন থেকে ক্ষত-বিক্ষত অবস্থায় মোশরেফা জান্নাত রিপা (৪) নামের এক শিশুর লাশ উদ্ধার করা হয়।  ১২ জানুয়ারি সিলেটের গোপালগঞ্জের টিকুরবাড়ির নির্জন টিলা থেকে ট্রাক চালক আলাউদ্দিননের (৫০) লাশ উদ্ধার করে এলাকাবাসী ।  ১২ জানুয়ারি  কক্সবাজারের বাজাঘাটায় অবস্থিত আবাসিক হোটেল গোল্ডেন ইন থেকে অজ্ঞাত এক তরুণীর গলিত লাশ উদ্ধার করে পুলিশ।  ১৩ জানুয়ারি টঙ্গীর ভাদাম এলাকায় তুরাগ নদীর তীর থেকে শামীম আনোয়ার (২৫) নামে এক গার্মেন্টস কর্মীর লাশ উদ্ধার করে পুলিশ।  ১৪ জানুয়ারি টঙ্গীর মুন্নু মিলের বাউন্ডারি ঘেঁষে ড্রেনের ভেতর থেকে অজ্ঞাত তরুণীর বস্তাবন্দী লাশ উদ্ধার করে পুলিশ।  ১৪ জানুয়ারি যশোরের অভয়নগরের সিরাজকাহি দূর্গাপুর সংলগ্ন রাস্তার পাশে একটি ধান ক্ষেত থেকে একটি অজ্ঞাতনামা (৪৫) ব্যক্তির লাশ উদ্ধার করে স্থানীয়রা।  ১৪ জানুয়ারি  টঙ্গি পাড়ার বর্নি বাওর থেকে আহম্মদ ফকিরের (৩৫) লাশ উদ্ধার করে স্থানীয়রা।  ১৪ জানুয়ারি মনোহরদীর খিদিরপুর ইউনিয়নের পীরপুর গ্রামের রতন মিয়ার (২৮) ক্ষতবিক্ষত লাশ উদ্ধার করা হয়।  ১৫ জানুয়ারি শরীয়তপুরের জাজিরার মঙ্গল মাজিরঘাট সংলগ্ন পদ্মা নদী থেকে শফিকুল ইসলাম (১৯) নামের এক যুবকের লাশ উদ্ধার করা হয়।  ১৫ জানুয়ারি চট্টগ্রামে সুহাস জীবন খীসা (৫২) নামে এক অগ্রণী ব্যাংক কর্মকর্তাকে অপহরণের পর হত্যা করে বায়েজীদ বোস্তামি থানাধীন আরেফিননগর এলাকায় লাশ ফেলে রাখে সন্ত্রাসীরা।  ১৬ জানুয়ারি নাটোরের  ভবানীপুর খামার থেকে রবিন নামে এক কলেজ ছাত্রের লাশ উদ্ধার করা হয়।  ১৯ জানুয়ারি সিদ্ধিরগঞ্জে নিখোঁজ হওয়ার হওয়ার ৬ দিন পর গোদনাইল ভুইয়াপাড়ার একটি ডোবা থেকে বাহাউদ্দিন (৩০) নামে এক দিনমজুরের লাশ পাওয়া যায়।  ২১ জানুয়ারি কাশিয়ানি উপজেলার নিজামকান্দি ইউনিয়নের কলসী গ্রামের আমেনা বেগমের (৫১) লাশ উদ্ধার করা হয় মন্টু মোল্লার পুকুর থেকে।  ২১ জানুয়ারি কুড়িগ্রামের ধরলা ব্রীজের কাছে নদী থেকে কফিল উদ্দিন (১৫) নামে এক কিশোরের লাশ উদ্ধার করে পুলিশ।  ২৩ জানুয়ারি রাজধানীর খিলক্ষেতে রাস্তার পাশ থেকে সৌরভ রোজারিও  (২৪) নামে এক তরুণের গলাকাটা লাশ উদ্ধার করে পুলিশ।  ২৩ জানুয়ারি গাবতলী বিআটিসি বাস টার্মিনালের সামনে একটি রিক্সা থেকে কামরুল হাসান (২৮) নামে এক যুবকের বস্তাবন্দী লাশ উদ্ধার করা হয়।  ২৩ জানুয়ারি নওগাঁর মহাদেবপুরে একটি ডোবা থেকে ভাসমান অবস্থায় আম্বিয়া নামে এক মহিলার লাশ উদ্ধার করে পুলিশ।  ২৪ জানুয়ারি নোয়াখালীর চাটখিল পৌর শহরের মহেন্দ্রখালপাড়ে দোকানের পেছন থেকে অজ্ঞাত পরিচয় এক গৃহবধূর (৩০) লাশ উদ্ধার করে পুলিশ।  ২৫ জানুয়ারি গাজীপুরের কালিয়াকৈরের গজারি বন থেকে বিপুল (২২) নামে এক গার্মেন্টস  কর্মী ও অজ্ঞাত (২৫) এক মহিলার লাশ উদ্ধার করে পুলিশ।  ২৭ জানুয়ারি রংপুর মহানগরীর বাবু খাঁ এলাকার একটি আলুক্ষেত থেকে ফেক্সিলোড ব্যবসায়ী আবু বকর সিদ্দিকের ক্ষত-বিক্ষত লাশ উদ্ধার করা হয়।  ২৭ জানুয়ারি খিলক্ষেত থানার ডুমনী এলাকায় প্রস্তাবিত নর্থ-সাউথ বিশ্ববিদ্যালয়ের পাশে জনৈক ওয়াহেদ মেম্বারের লাউয়ের ক্ষেত থেকে অজ্ঞাত এক তরুণের গলাকাটা লাশ উদ্ধার করে পুলিশের এসআই ফারুক।  ২৮ জানুয়ারি নিখোঁজ হওয়ার ৪ দিন পর নেভি সিগারেট কোম্পারি ডিস্ট্রিবিউটর ইয়াসিনের (২৮) লাশ গুলশান লেক থেকে উদ্ধার করা হয়। এক তরুণীকে ফোন  করায় তাকে ডেকে নিয়ে হত্যা হয় বলে জানা যায়।  ২৯ জানুয়ারি সকালে শিবপুর উপজেলার পুটিয়া ইউনিয়নের পাটুয়ারপাড় গ্রামের মোতালিব মিয়ার ধান ক্ষেত থেকে হাত-পা বাঁধা অবস্থায় অজ্ঞাতনামা এক তরুণের লাশ উদ্ধার করা হয়। এর আগে ২৬ জানুয়ারি একই ইউনিয়নের কুমারাদী গ্রামের এক জঙ্গল থেকে অজ্ঞাত (৪২) এক ব্যক্তির লাশ উদ্ধার করা হয়।